קרב מולודי

קרב מולודי הוא קרב גדול שהתרחש בין 29 ביולי ל-2 באוגוסט 1572, 50 ורסטאות מדרום למוסקבה, בו התנגשו כוחות רוסיים בהנהגת הנסיכים מיכאיל וורוטינסקי ודמיטרי חבורוסטינין וצבאו של ח'אן קרים דבלט הראשון גראי בקרב, שכלל, בנוסף ליחידות מקרים, גם יחידות טורקיות ושל אורדת נוגאי. למרות העליונות המספרית המשמעותית, הצבא הטורקי וקרים הובסו וספגו הפסדים כבדים.

המשמעות הגאופוליטית של הניצחון במולודי בתנאי מלחמת ליבוניה וההרס מהמערכה הטטרית של קרים בשנה שקדמה לקרב נגד מוסקבה הייתה אדירה. מסע הכיבוש הגדול של קרים, שמטרתו הייתה הבסת רוסיה הצארית החלשה על פי המודל של העול המונגולו-טטרי, אפשרה לרוסיה להגן על כל ההישגים מהמאה השנים הקודמות ולהמשיך לשמור על עצמאותה, אחדותה, כמו גם על השליטה בקאזאן ובאסטרחן. הקרב עצמו ולוחמיו מוזכרים לעיתים רחוקות בהיסטוריה הרוסית. קרב מולודי הביא לכך שפסקו בהדרגה הפשיטות של הטטרים על נסיכות מוסקבה. קודם לכן, בסיוע טורקי הטטרים נהגו לפשוט בקביעות על העיירות והכפרים באזורי הספר של מוסקבה.

הלך הקרב
הקרב, שהתרחש באוגוסט 1572 ליד הכפר מולודי, שנמצא כ-50 ק"מ ממוסקבה, בין פודולסק לסרפוחוב, מכונה לפעמים "בורודינו הלא ידוע". השיא היה בשנת 1571, כאשר צבאו של הח'אן של קרים דבלט גראי שרף את מוסקבה עד היסוד. אנשים התחבאו ב, אך הטטרים הציתו גם אותו. בשנת 1572 דבלט יצא לכבוש את מוסקבה כדי להופכה לבירתו. ערב הקרב, מצבה של רוסיה היה קשה מאוד. השלכות הפלישה ההרסנית של שנת 1571, כמו גם מגפה שהתפשטה במדינה, הורגשו עדיין. קיץ 1572 היה יבש ומחניק במיוחד, כשסוסים ובקר מתו בהמוניהם והצבא סבל ממחסור באספקת מזון סדירה.

הודות לסיור באזורי הגבול נמסר מידע לפיקוד הרוסי על תנועת הצבא של חאנות קרים הכולל 120 אלף מחייליו של דבלט. הקמתם ושיפורם של מערכי הגנה צבאיים, בעיקר לאורך נהר האוקה, התקדמו במהירות. משהגיע הידיעה על הפלישה הממשמשת ובאה, לידי הצאר איוואן האיום, הוא נמלט לנובגורוד וכתב משם מכתב לדבלט ובו הציע שלום תמורת מסירת קאזאן ואסטרחן. אך זה לא סיפק את החאן.

באביב 1571 תקף החאן, בראש צבא גדול, את גבולות רוסיה. הנסיך מסטיסלבסקי, שהיה עוין את הצאר שלח את אנשיו להראות לחאן כיצד לעקוף את ביצור ההגנה שאורכו 600 קילומטר ממערב והטטרים הגיעו למוסקבה והעלו אותה באש; בדרכו חזרה לקרים שלח פגיון לצאר, כמתנת התרסה ברומזו כי על הצאר להתאבד בדקירה. רוסיה הייתה חלשה באותה עת כאשר איוואן מצליח לאסוף צבא של 20 אלף בלבד.

ב-28 ביולי 1572 צבא החאן חצה את נהר אוקה, אלא שהרוסים תקפו חזרה והחאן נאלץ לחזור, קרב עקוב מדם פרץ סמוך לביצורי ההגנה שהרוסים הקימו ובמשך כמעט שבוע, הסתערו הטטרים על האזור שליד הכפר מולודי, לא הרחק מפודולסק. ב-2 באוגוסט, כשמתקפת הטטרים נחלשה, הגדודים הרוסיים עזבו את הביצורים ופגעו באויב התשוש, הטטרים נרדפו עד לגדות האוקה שהיה קו התמיכה העיקרי ולאורכו סיירו גדודי הגבול הרוסיים. בראש הצבא הרוסי עמד הנסיך מיכאיל איוואנוביץ' וורוטינסקי, שפיקד על בניית ביצורי ההגנה שבדרום המדינה. לצדו פיקד הנסיך דמיטרי חבורוסטינין, שהגדוד בפיקודו הכה את הטטרים ליד הכפר מולודי.

בבוקר ה-3 באוגוסט החל דבלטי, שאיבד את בנו, נכדו וחתנו בקרב, בנסיגה מהירה. הרוסים דחקו בו והקרב העז האחרון פרץ על גדות אוקה.

לאחר הקרב
כיום מולודי הוא כפר קטן בתחומי העיר צ'כוב שבמחוז מוסקבה עם אוכלוסייה קטנה יחסית (676 תושבים במפקד 2010). מאז 2009 נערך במקום פסטיבל שחזור, שתואם לציון יום השנה לקרב. בשנת 2019 העניקה הדומה המחוזית של מוסקבה לכפר תואר כבוד.

גלריה

ראו גם
 קרב קוליקובו
 קרב בורודינו

קישורים חיצוניים 

 Белоцерковец В. Забытая битва. Разгром русскими татар при Молодях (1572 г.) // Дуэль, 11.06.2005
 Назаров В. Д. Молоди // Советская военная энциклопедия в 8-ми томах, том 5.
 Молодинская битва // Богуславский В. В., Бурминов В. В. Русь рюриковичей. Иллюстрированный исторический словарь.
 Крымские грозы над Москвой средневековой, Историко-публицистический альманах «Москва-Крым» № 2, Москва 2000
 Глава 9. Молодинская битва. Сражение русского войска под началом князей Воротынского и Хворостинина с войском крымского хана Девлет Гирея под Серпуховом. // Андреев, Александр Радьевич. История Крыма. М.: Межрегиональный центр отраслевой информатики Госатомнадзора России, 1997. 97 с. 
 Разведопрос: Клим Жуков про битву при Молодях (Разбор битвы при Молодях военным историком, Жуков, Клим Александрович. в передаче. Д. Ю. Пучкова «Разведопрос»)
 Robert Payne and Nikita Romanoff, Ivan the Terrible, (Cooper Square Press, 2002), 329.
 A Global Chronology of Conflict: From the Ancient World to the Modern Middle East, Vol.II, ed. Spencer C. Tucker, (ABC-CLIO, 2010), 531.

הערות שוליים

מולודי